Jippii, endelig fikk jeg farget håret! Jeg valgte å farge det hos en veldig flink frisør som jeg VET gir kunden det den er ute etter. Som nevnt tidligere har jeg lenge hatt lyst til å farge håret mitt lysere, og det har jeg nå endelig fått gjort. Jeg dro til Glød frisør i Fredrikstad, hvor det jobber en utrolig flink frisør (faktisk kåret til årets lærling i headmasters). Sjekk ut instagramprofilen hennes her. Hun er ikke bare dyktig, men hun er også noe av det koseligste mennesket jeg har møtt! De 4 timene i frisørsalongen gikk unna, og det føltes ut som om jeg var der i 5 minutter og ble sendt hjem igjen. Anbefaler de som er ute etter et godt resultat og en hyggelig stund å ta turen innom denne salongen hos Julie ♥
Hadde skrevet ferdig dette innlegget for noen dager siden, men har av en eller annen grunn ikke postet det før nå. Så nå må jeg tilbake til jobb! Slutter kl 18, og da er det rett på dobbeldate. Gleeeder meg!! Ha en fin dag videre, beauties
Dette fine ansiktet har vært på bloggen min et par ganger før, og nå dukker det opp igjen! Jeg har vært så heldig at jeg fikk bruke henne til et fotoprosjekt, noe som alltid resulterer til at jeg blir superfornøyd og drar hjem med en god følelse. På skolen fikk vi ordet "drøm", som vi skulle ta bilder av. Ettersom Sofie drømmer om å leve av musikk, tok jeg også bilder av henne foran pianoet og når hun skrev notater til en sang. Det er et eller annet med Sofie som gjør at det er så enkelt å få gode bilder. Hun skinner, og det er rett og slett bare en fryd å være sammen med henne. Det burde vært flere slike mennesker ♥
Det er vel ikke bare jeg som synes hun ligner en miniversjon av fotballfrue på disse bildene, og da spesielt det øverste? I morgen skal oppgaven leveres, og jeg kjenner det blir godt bare å slippe og tenke noe mer på den. I tillegg får vi vite om vi blir trukket opp til eksamen, og kjæresten min har bursdag. 18 år, herregud! Mye spennende som skjer for tiden.
Hei, og god kveld! I helgen hos pappa har jeg ikke hatt internett, men nå er jeg hjemme hos mamma igjen og får derfor blogget litt. Det har vært en utrolig fin og rolig helg. Fredagen gikk til kos og TV-titting med familien, og på lørdag var jeg og Marthe sammen med noen kompiser. Det endte opp med at vi ikke kom oss hjem, og måtte sove over der. Jeg tror det verste jeg vet faktisk er å sove borte uten å ha med meg noe som helst av ting til dagen etterpå. Verken tannbørste, klær eller sminke. Det gikk fint altså, finnes vel ikke grenser til hva man kan klage på. Huff. Stopper der.
Nå har jeg satt meg til rette i senga for å gjøre noe utrolig morsomt som jeg har gledet meg til hele helgen.. skolearbeid, wii! Jeg har en tendens til å drøye så langt ut på kvelden som overhode mulig, så her sitter jeg da. Får håpe jeg blir ferdig fort, for det hadde vært utrolig deilig å legge seg tidlig i dag. I morgen er det skole igjen, og det kommer til å bli en stressende uke for meg. Men det ordner seg for snille piker, er det ikke det de sier? Jeg håper du har hatt en fiin helg, og at uken blir minst like fin ♥